section_heading: Prvi svjetski rat
paragraph_text: Na početku Prvog svjetskog rata XVI. korpus nalazio se u sastavu 5. armije kojom je na Zapadnom bojištu zapovijedao prijestolonasljednik Vilim. U sastavu XVI. korpusa Esebeck sudjeluje u zauzimanju tvrđave Longwy na početku rata. U travnju 1915. imenovan je načelnikom stožera XVI. korpusa zamijenivši na tom mjestu Rudolfa von Borriesa. U listopadu 1915. premješten je u stožer Grupe armija njemačkog prijestolonasljednika u kojem stožeru služi do travnja 1917. kada postaje načelnikom stožera Armijskog odjela A.